b'\n_START_ARTICLE_\nGeatkejohka\n_START_SECTION_\nP\xc3\xa4\xc3\xa4uoma\n_START_PARAGRAPH_\nJoen p\xc3\xa4\xc3\xa4uoman kulusta on erilaisia tietoja. Suomen Maanmittauslaitoksen peruskarttanimist\xc3\xb6n mukaan m\xc3\xa4\xc3\xa4riteltyn\xc3\xa4 joki saa alkunsa nimett\xc3\xb6m\xc3\xa4st\xc3\xa4, 790,1 metrin korkeudella merenpinnasta olevasta j\xc3\xa4rvest\xc3\xa4 l\xc3\xa4hell\xc3\xa4 Norjan rajaa Enonteki\xc3\xb6ll\xc3\xa4 Suomessa. Norjan Vassdrags- og energidirektoratin uomaverkostotietokannassa joen hydrologisesti m\xc3\xa4\xc3\xa4ritelty p\xc3\xa4\xc3\xa4uoma on Norjan puolella Geatkegurran laaksossa Geatkej\xc3\xa1vrin luoteispuolella virtaava uoma. Joki laskee Raisinjokeen Raisissa Norjassa.\n_START_SECTION_\nSivujoet\n_START_PARAGRAPH_\nJoen suurin sivujoki on siihen pohjoisesta yhtyv\xc3\xa4 G\xc3\xa1ne\xc5\xa1johka, jonka valuma-alueen pinta-ala on 71,6 km\xc2\xb2. Siihen yhtyv\xc3\xa4t lounaasta H\xc3\xa1rrvesjohka ja etel\xc3\xa4st\xc3\xa4 Unotjohka. Muita pienempi\xc3\xa4 sivujokia ovat joen suulta lueteltuna siihen etel\xc3\xa4st\xc3\xa4 yhtyv\xc3\xa4t Roggejohka ja Hoallojohka sek\xc3\xa4 jokeen pohjoisesta yhtyv\xc3\xa4 R\xc3\xa1ikojohka, johon yhtyy l\xc3\xa4nnest\xc3\xa4 L\xc3\xa1ddojohka.\n_START_SECTION_\nNorjan puolella\n_START_PARAGRAPH_\nSuurimpia j\xc3\xa4rvi\xc3\xa4 joen valuma-alueen Norjan puoleisessa osassa ovat Geatkejohkan yl\xc3\xa4juoksun leventym\xc3\xa4n\xc3\xa4 oleva Geatkej\xc3\xa1vri (27,01 hehtaaria, 709 metri\xc3\xa4 merenpinnan yl\xc3\xa4puolella), R\xc3\xa1ikojohkan l\xc3\xa4hteen\xc3\xa4 oleva R\xc3\xa1ikoj\xc3\xa1vri (51,63 hehtaaria, 684 metri\xc3\xa4 merenpinnan yl\xc3\xa4puolella), Hoallojohkan l\xc3\xa4hteen\xc3\xa4 olevat Hoalloj\xc3\xa1vrit (kaksi j\xc3\xa4rve\xc3\xa4, toinen 15,32 hehtaaria ja toinen 5,26 hehtaaria, molemmat 764 metri\xc3\xa4 merenpinnan yl\xc3\xa4puolella), Roggejohkan l\xc3\xa4hteen\xc3\xa4 oleva Roggej\xc3\xa1vri (35,57 hehtaaria, 637 metri\xc3\xa4 merenpinnan yl\xc3\xa4puolella), L\xc3\xa1ddojohkan l\xc3\xa4hteen\xc3\xa4 olevat L\xc3\xa1ddoj\xc3\xa1vrrit (kaksi j\xc3\xa4rve\xc3\xa4, alempi 8,97 ha, 758 metri\xc3\xa4 merenpinnan yl\xc3\xa4puolella, ylempi 45,72 hehtaaria ja 759 metri\xc3\xa4 merenpinnan yl\xc3\xa4puolella) sek\xc3\xa4 H\xc3\xa1rrvesjohkan keskijuoksun leventym\xc3\xa4n\xc3\xa4 oleva H\xc3\xa1rrvesj\xc3\xa1vri (23,05 hehtaaria, 693 metri\xc3\xa4 merenpiunnan yl\xc3\xa4puolella).\n_START_SECTION_\nSuomen puolella\n_START_PARAGRAPH_\nValuma-alueen Norjan puoleisista j\xc3\xa4rvist\xc3\xa4 ylempi L\xc3\xa1ddojavri ulottuu l\xc3\xa4nsireunastaan Suomen puolelle. Kokonaan Suomen puolella olevista valuma-alueen j\xc3\xa4rvist\xc3\xa4 suurin on Geatkejohkan nimet\xc3\xb6n l\xc3\xa4hdej\xc3\xa4rvi (noin 21,3 hehtaaria, 790,1 metri\xc3\xa4 merenpinnan yl\xc3\xa4puolella) ja l\xc3\xa4hinn\xc3\xa4 suurin Geatkej\xc3\xa1vriin Suomen puolelta laskeva Borij\xc3\xa1vri (noin 10,8 hehtaaria, 794,4 metri\xc3\xa4 merenpinnan yl\xc3\xa4puolella).'